શાખાવૃદ્ધિમાં સૌથી વધુ ફાળો રાજસ્થાની સ્વયંસેવકોનો રહ્યો તથા મહારાષ્ટ્રથી આવેલ બે પ્રચારકોનો પણ સંઘની કાર્યવૃદ્ધિમાં અમૂલ્ય ફાળો રહેલો છે. એમના આવ્યા બાદ ધીમે ધીમે શાખાની સંખ્યા વધીને ૪૫ થઈ. અમે હરખભેર મા. રજ્જુભૈયાને જાણ કરી, પણ તેમણે કહ્યું, શાખાની સંખ્યા ૫૦ ન થાય તો મહાનગર ન કહેવાય. અમને જુસ્સો ચડ્યો. અમે સૌએ મળીને સુરતમાં શાખાની સંખ્યા ૫૦થી પણ આગળ પહોંચાડી દીધી. ઈ.સ. ૧૯૮૬માં મા. શ્રી સુરેશરાવ કેત્તકરના હસ્તે આ કાર્યાલયનું ભૂમિપૂજન થયું અને ઈ.સ. ૧૯૮૭માં મા. શ્રી રજ્જુભૈયાના હસ્તે કાર્યાલયનું લોકાર્પણ થયું.